ਬੰਸੀ ਚੰਦਰਗੁਪਤ
ਬੰਸੀ ਚੰਦਰਗੁਪਤਾ (1924–1981) ਇੱਕ ਭਾਰਤੀ ਕਲਾ ਨਿਰਦੇਸ਼ਕ ਅਤੇ ਪ੍ਰੋਡਕਸ਼ਨ ਡਿਜ਼ਾਈਨਰ ਸੀ, ਜਿਸਨੂੰ ਭਾਰਤੀ ਫਿਲਮ ਉਦਯੋਗ ਦੇ ਮਹਾਨ ਕਲਾ ਨਿਰਦੇਸ਼ਕਾਂ ਵਿੱਚੋਂ ਇੱਕ ਮੰਨਿਆ ਜਾਂਦਾ ਹੈ। ਉਸਨੇ 1972 ਵਿੱਚ ਸੀਮਾ ਲਈ, 1976 ਵਿੱਚ ਦੋ ਝੂਟ ਲਈ ਅਤੇ 1982 ਵਿੱਚ ਚੱਕਰ ਲਈ ਤਿੰਨ ਵਾਰ ਫਿਲਮਫੇਅਰ ਸਰਬੋਤਮ ਕਲਾ ਨਿਰਦੇਸ਼ਨ ਪੁਰਸਕਾਰ ਜਿੱਤਿਆ। ਉਸਨੂੰ 1983 ਵਿੱਚ "ਸਰਬੋਤਮ ਤਕਨੀਕੀ/ਕਲਾਤਮਕ ਪ੍ਰਾਪਤੀਆਂ" ਲਈ ਮਰਨ ਉਪਰੰਤ ਈਵਨਿੰਗ ਸਟੈਂਡਰਡ ਬ੍ਰਿਟਿਸ਼ ਫਿਲਮ ਅਵਾਰਡ ਨਾਲ ਸਨਮਾਨਿਤ ਕੀਤਾ ਗਿਆ। ਉਸਦਾ ਜਨਮ 1924 ਵਿੱਚ ਸਿਆਲਕੋਟ, ਪੰਜਾਬ, ਬਰਤਾਨਵੀ ਭਾਰਤ ਵਿੱਚ ਹੋਇਆ ਸੀ ਅਤੇ 27 ਜੂਨ 1981 ਨੂੰ ਬਰੂਕਹਾਵਨ, ਨਿਊਯਾਰਕ, ਸੰਯੁਕਤ ਰਾਜ ਵਿੱਚ ਉਸਦੀ ਮੌਤ ਹੋ ਗਈ ਸੀ। ਚੰਦਰਗੁਪਤ ਨੂੰ ਸੱਤਿਆਜੀਤ ਰੇ ਦੀਆਂ ਨਿਰਦੇਸ਼ਿਤ ਫਿਲਮਾਂ ਦੇ ਕਲਾ ਨਿਰਦੇਸ਼ਕ/ਪ੍ਰੋਡਕਸ਼ਨ ਡਿਜ਼ਾਈਨਰਦੇ ਤੌਰ ਤੇ ਜਾਣਿਆ ਜਾਂਦਾ ਹੈ। ਉਸਨੇ ਜੀਨ ਰੇਨੋਇਰ, ਮ੍ਰਿਣਾਲ ਸੇਨ, ਸ਼ਿਆਮ ਬੈਨੇਗਲ, ਬਾਸੂ ਚੈਟਰਜੀ, ਇਸਮਾਈਲ ਮਰਚੈਂਟ, ਜੇਮਸ ਆਈਵਰੀ ਅਤੇ ਅਪਰਨਾ ਸੇਨ ਵਰਗੇ ਮਸ਼ਹੂਰ ਫਿਲਮ ਨਿਰਦੇਸ਼ਕਾਂ ਨਾਲ ਵੀ ਕੰਮ ਕੀਤਾ।